CELEX: 32017R0793
Language: sl
Date: 2017-05-10 00:00:00
Title: Izvedbena uredba Komisije (EU) 2017/793 z dne 10. maja 2017 o spremembi Uredbe (ES) št. 180/2008 glede podaljšanja obdobja imenovanja referenčnega laboratorija EU za bolezni enoprstih kopitarjev, razen konjske kuge (Besedilo velja za EGP. )

11.5.2017   
            
            
               SL
            
            
               Uradni list Evropske unije
            
            
               L 120/5
            
         IZVEDBENA UREDBA KOMISIJE (EU) 2017/793
   z dne 10. maja 2017
   o spremembi Uredbe (ES) št. 180/2008 glede podaljšanja obdobja imenovanja referenčnega laboratorija EU za bolezni enoprstih kopitarjev, razen konjske kuge
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2009/156/ES z dne 30. novembra 2009 o pogojih v zvezi z zdravstvenim varstvom živali, ki ureja premike in uvoz kopitarjev iz tretjih držav (1), in zlasti člena 19(d) Direktive,
   Ob upoštevanju naslednjega:
   
               (1)
            
            
               Z Uredbo Komisije (ES) št. 180/2008 (2) je bila francoska agencija Agence nationale de sécurité sanitaire de l'alimentation, de l'environnement et du travail (ANSES) z laboratoriji za zdravje živali in bolezni enoprstih kopitarjev imenovana za referenčni laboratorij EU za bolezni enoprstih kopitarjev, razen konjske kuge, v Prilogi k navedeni uredbi pa so določene njegove funkcije, naloge in postopki glede sodelovanja z laboratoriji, pristojnimi za ugotavljanje nalezljivih bolezni enoprstih kopitarjev v državah članicah.
            
         
               (2)
            
            
               Uredba (ES) št. 180/2008, ki jo je Komisija sprejela leta 2008, je agencijo Agence française de sécurité sanitaire des aliments (AFSSA) imenovala za referenčni laboratorij EU za bolezni enoprstih kopitarjev, razen konjske kuge, za začetno obdobje petih let, ki je poteklo 30. junija 2013. Uredba Komisije (EU) št. 208/2011 (3) je posodobila Uredbo (ES) št. 180/2008 v zvezi z imenom institucije, tj. Agence nationale de sécurité sanitaire de l'alimentation, de l'environnement et du travail (ANSES). Z Uredbo (ES) št. 180/2008, kakor je bila spremenjena z Izvedbeno Uredbo Komisije (EU) št. 72/2013 (4), se je podaljšalo obdobje imenovanja ANSES za nadaljnje obdobje petih let, ki poteče 30. junija 2018.
            
         
               (3)
            
            
               Agencija ANSES je več kot osem let izpolnjevala svoje funkcije, naloge in postopke ter tako znatno izboljšala zmogljivosti nacionalnih referenčnih laboratorijev za diagnostiko in diferencialno diagnostiko določenih bolezni enoprstih kopitarjev.
            
         
               (4)
            
            
               Za zagotovitev visoke kakovosti in enotnosti analitičnih in diagnostičnih rezultatov v Uniji je pomembno, da agencija ANSES še naprej izvaja dejavnosti kot referenčni laboratorij EU za bolezni enoprstih kopitarjev, razen konjske kuge, za nadaljnje obdobje petih let.
            
         
               (5)
            
            
               Uredbo (ES) št. 180/2008 bi bilo zato treba ustrezno spremeniti.
            
         
               (6)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   V členu 1(1) Uredbe (ES) št. 180/2008 se datum „30. junija 2018“ nadomesti z datumom „30. junija 2023“.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 10. maja 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 192, 23.7.2010, str. 1.
   
      (2)  Uredba Komisije (ES) št. 180/2008 z dne 28. februarja 2008 o referenčnem laboratoriju Skupnosti za bolezni kopitarjev razen konjske kuge in spremembi Priloge VII k Uredbi (ES) št. 882/2004 Evropskega parlamenta in Sveta (UL L 56, 29.2.2008, str. 4).
   
      (3)  Uredba Komisije (EU) št. 208/2011 z dne 2. marca 2011 o spremembi Priloge VII k Uredbi (ES) št. 882/2004 Evropskega parlamenta in Sveta ter uredb Komisije (ES) št. 180/2008 in (ES) št. 737/2008 glede seznamov in imen referenčnih laboratorijev EU (UL L 58, 3.3.2011, str. 29).
   
      (4)  Izvedbena uredba Komisije (EU) št. 72/2013 z dne 25. januarja 2013 o spremembi uredb (ES) št. 180/2008 in (ES) št. 737/2008 glede obdobja imenovanja nekaterih laboratorijev za referenčne laboratorije EU (UL L 26, 26.1.2013, str. 9).